CELEX: 62019CN0501
Language: hr
Date: 2019-06-28 00:00:00
Title: predmet C-501/19: Zahtjev za prethodnu odluku koji je 28. lipnja 2019. uputio Înalta Curte de Casație și Justiție (Rumunjska) – UCMR – ADA Asociația pentru Drepturi de Autor a Compozitorilor protiv Asociația Culturală „Suflet de Român” prin lichidator Pro Management Insolv IPURL

4.11.2019   
            
            
               HR
            
            
               Službeni list Europske unije
            
            
               C 372/10
            
         
      Zahtjev za prethodnu odluku koji je 28. lipnja 2019. uputio Înalta Curte de Casație și Justiție (Rumunjska) – UCMR – ADA Asociația pentru Drepturi de Autor a Compozitorilor protiv Asociația Culturală „Suflet de Român” prin lichidator Pro Management Insolv IPURL
      (predmet C-501/19)
      (2019/C 372/09)
      Jezik postupka: rumunjski
      
         Sud koji je uputio zahtjev
      
      Înalta Curte de Casație și Justiție
      
         Stranke glavnog postupka
      
      
         Tužitelj: UCMR – ADA Asociația pentru Drepturi de Autor a Compozitorilor
      
         Tuženik: Asociația Culturală „Suflet de Român” prin lichidator Pro Management Insolv IPURL
      
         Prethodna pitanja
      
      
                  1.
               
               
                  Izvršavaju li nositelji prava na glazbena djela isporuku usluga u smislu članka 24. stavka 1. i članka 25. točke (a) Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1) (Direktiva o PDV-u), organizatorima događanja, od kojih organizacije za kolektivno ostvarivanje prava primaju, na temelju odobrenja – neisključive licencije – u svoje ime, a za račun tih nositelja, naknade za javno izvođenje glazbenih djela?
               
            
                  2.
               
               
                  U slučaju pozitivnog odgovora na prvo pitanje, djeluju li organizacije za kolektivno ostvarivanje prava, kada od organizatora događanja primaju naknade za pravo na javno izvođenje glazbenih djela, kao porezni obveznici u smislu članka 28. Direktive o PDV-u i jesu li organizatorima događanja obvezne izdati račun koji uključuje PDV, te moraju li ti organizatori, kada se autorima i drugim nositeljima autorskih prava na glazbena djela dodjeljuju naknade, organizaciji za kolektivno ostvarivanje prava također izdati račun koji uključuje PDV?
               
            
         (1)  SL 2006, L 347, str. 1. (SL, posebno izdanje na hrvatskom jeziku, poglavlje 9., svezak 1., str. 120.)